Песма Евровизије остаје један од најгледанијих телевизијских догађаја у целој Европи, са универзалном привлачношћу, чије се гледалиште не уклапа у једноставне социолошке категорије. Истраживања гледаности у Француској, на пример, показују да гледаност Песме Евровизије износи око 32% у свакој старосној групи од 15 до преко 60 година, међу нижим и вишим социо-економским слојевима, као и међу свим нивоима запослења. Пренос Песме Евровизије 2008. био је у Србији најгледанији телевизијски програм у историји мерења гледаности. Мерењима у 2015. и 2016. године је показано да је у свету Песма Евровизије била гледанији програм од Супербоула (укључујући и традиционални шоу на полувремену са музичким звездама) и доделе Оскара.